|  |
| --- |
| *,,Úgy, úgy, vitéz úr, a magyar bor ollyan, mint a magyar barátság, - mentől óbb, annál erősebb.”* (Myska, Első szakasz) |
|  Azért választottuk ezt az idézetet, mivel igazán elgondolkodtunk rajta és lehet hogy életünk egy fontos pillanatában hasznát is tudjuk majd venni. Érdemes szem előtt tartani.Ez a bölcsesség azt jelenti, hogy minél régebb óta tart egy barátság annál értékesebb, erősebb és annál jobban kell óvni is. A jó barátságot a jó borhoz hasonlítja. Úgy tartják, hogy nem frissen a legjobb a bor, hanem miután érlelődik egy jó fahordóban, ez hasonlítható a jó barátságokhoz. Bár sokan azt gondolják, hogy azért a túl sok idő sem tesz jót neki. Ez néha az emberi kapcsolatokra is kivetíthető.A bor élő, folyamatosan fejlődő anyag, mely az idő múlásával külső beavatkozás nélkül is változna. Vannak olyan borok, amelyeknek nincs szükségük érlelésre, azok egyből fogyaszthatók és nincs szükség arra, hogy akár több évig is a hordókban pihenjenek így lesz az ital könnyed, egyszerű és üde. Viszont a többi bornak szüksége van erre a módszerre, hogy az íz- és illatanyagokat kerek egésszé simítsa össze, a savak szelídüljenek, és a bor új rétegei megnyíljanak, így készülnek a testesebb, erősebb borok. Az érlelés kellően selymessé és harmonikussá teszi a fenséges nedűt.Ilyen a barátság is. Van olyan fajtája, amely igényli az időt, de van olyan, ami nem. A rövid ideje tartó barátságok sok esetben egyszerűbbnek tűnnek. Ezek olyan erővel bírnak mint egy pohár víz a nyári hőségben (vagy egy pohár bor:)). Az új kapcsolatok megújítják az életet, új örömöket, élményeket hoznak magukkal, segítenek tiszta lappal folytatni az életet. Ugyanakkor jöhet egy kisebb gödör amelyből rövid időn belül szakadék növekedhet, volt nincs barátság. Ennek az oka az is lehet hogy a tagok megunták egymást és a rövid idő alatt nem is vették észre mennyire különböznek. Ezeket a viszonyokat a gyors nyári záporokhoz hasonlítaná. Gyorsan jönnek, s mennek is. A régi kapcsolatok általában tartalmasabbak, a felek jobban egymásra tudnak hangolódni, sokszor még a másik gondolatát is kitalálják. Az ilyen barátságokat nem könnyű lezárni, többnyire az a személy akivel ennyi mindent közösen megélünk örökre a szívünkbe írja a nevét. Ennek a fajtának a hátránya az hogy sokszor kötelezőnek, muszájnak érzik az együttmaradást, ami rámehet a felek lelkiállapotára, érzelmeire.Mindkét fajta barátság rendelkezik előnyökkel és hátrányokkal is egyaránt, de az élet is ilyen. |